
          A V I Z
asupra propunerii legislative de modificare a unor prevederi ale Legii nr. 118/ 1996 după modificările şi completările aduse acesteia de Ordonanţa Guvenului nr.20/1997,aprobată prin Legea nr.164/1997.


Cu adresa nr. 80 din 18 mai 1998, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării, cu propunerea legislativă de modificare a unor prevederi ale Legii nr. 118/ 1996 după modificările şi completările aduse acesteia de Ordonanţa Guvenului nr.20/1997, aprobată prin Legea nr.164/1997.

În şedinţa din 9 septembrie 1998, Comisia pentru administraţie publică, amenajarea teritoriului şi echilibru ecologic a examinat propunerea legislativă sus-menţionată şi a hotărât respingerea acesteia pentru următoarele motive:



Modificările propuse prin acest proiect de act normativ  nu conduc la o simplificare a actulului sistem de încasare a sumelor ce se constituie surse la fondul special al drumurilor, întrucât cei ce suportă aceste sume rezultate ca urmare a aplicării cotelor de 5% şi respectiv 2,5% asupra preţului de livrare, sunt tot cumpărătorii. 


Deasemenea, considerăm că prevederea cuprinsă în această  propunere legislativă,  de a plăti cotele respective la Casa de Economii şi Consemnaţiuni, nu poate fi un  stimulent pentru  cumpărători. 



Prevederile Legii nr.118/1996 cu modificările ulterioare potrivit cărora producătorii şi importatorii încasează cotele respective de la cumpărători, asigură virarea sumelor în cauză la Fondul special al drumurilor,  în sistem centralizat, prin intermediul băncilor unde aceştia  îşi au deschise conturile şi totodată   reduce numărul operaţiunilor privind vărsămintele la acest fond. În condiţiile prevăzute de această propunere legislativă, când fiecare cumpărător ar trebui să plătească la C.E.C. cota respectivă, s-ar multiplica numărul acestor  operaţiuni, iar pentru încasarea acestor sume de la fiecare beneficiar s-ar crea o structură complicată de  încasare,  de urmărire a plăţilor şi, eventual , de control. 

